Pienk lippe in die winter
JY LEES NOU Pienk lippe in die winter
Die kleur wat jy kies om te dra kan ’n groot verskil maak aan hoe jy voel en hoe ander jou sien. Selfs die kleinste tikkie kleur, soos op jou naels of lippe, het ’n invloed.
Kikker vandag saam met die SARIE-span jou winter op met ’n pienk lipstiffie! Perskepienk, helderpienk, pastelpienk ... daar is een vir jóú velkleur én persoonlikheid!
I got hot pink in my bag swag featuring Color Riche Pink Fever 285 #colorriche #pinkobsession #lorealmakeup
A photo posted by L'Oréal Paris Makeup (@lorealmakeup) on May 8, 2016 at 10:22am PDT
Van al die kleurryke lipstiffies is pienk die gewildste onder vroue, moontlik omdat dit die naaste aan jou natuurlike lipkleur is. Pienk is ’n vertroostende, kalmerende kleur en simboliseer ook geluk en positiwiteit. Dit skep die gevoel van optimisme. In ’n wêreld wat swaarkry, is pienk beslis ’n kleur wat ons nodig het.
As jy met helderder lipkleure wil begin eksperimenteer, is pienk ’n goeie kleur om mee te begin omdat dit nie te uitspattig is nie. Kies eers ’n ligter, rosige skakering en belê dan in helderder skakerings waarmee jy gemaklik voel.
Kies jou staatmaker-pienk:
Vir ligte gelaatskleure ...
Voel jy ... Romanties en gesofistikeerd? Probeer pastelpienk.
Vars en vrolik? Probeer vaalpienk.
Vir donker gelaatskleure ...
Voel jy ... Opgewek en elegant? Probeer perskepienk met ligte geel ondertone wat jou gelaat verhelder.
Avontuurlustig en sexy? Probeer helderpienk vir kyk-na-my-lippe!
Dié skakerings lyk mooi by alle gelaatskleure
Voel jy ... Elegant en sprankelend? Probeer ballerinapienk.
Romanties en subtiel? Probeer roospienk.
Sexy en waaghalsig? Probeer bessiepienk vir intense kleur.
Kies jou lippe-voorkoms
Lipstiffie + lipomlyner = langdurige kleur
Lipstiffie + verbloemer = ’n voller mond
Lipstiffie + lipglans = gevlekte lippe
Lippe wat lyk asof dit net effens met kleur gevlek is, lyk natuurlik en vroulik. Tik ’n helderpienk lipstiffie liggies met jou ringvinger op jou lippe. Wend dan ’n deursigtige lipglans of lipsalf aan jou bo-lip en pers jou lippe saam om die kleur te versprei.
Só lyk gevlekte “ombré”-lippe
Ombré lips for daaaaaays on @soojmooj by our makeup artist @karimrahmanmakeup #worthit #lorealista A photo posted by L'Oréal Paris Makeup (@lorealmakeup) on Jan 27, 2016 at 5:10am PST
Probeer een van dié pienk lipkleure
5 maniere om jou uitgeblaasde haarstyl langer te laat hou!